b'\n_START_ARTICLE_\nBanaba\n_START_PARAGRAPH_\nBanaba (tidligere Ocean Island) er en \xc3\xb8y i Stillehavsregionen Mikronesia som tilh\xc3\xb8rer Kiribati. \xc3\x98ya har et areal p\xc3\xa5 6 km\xc2\xb2 og 335 innbyggere (2012), som bor fordelt p\xc3\xa5 de tre tettstedene Antereen (tidligere Tabiang), Tabewa (tidligere Tapiwa) og Umwa (tidligere Ooma)._NEWLINE_Banaba er forvaltningsmessig en del av Gilbert\xc3\xb8yene, men den administreres fra \xc3\xb8ya Rabi, hvor mange av innbyggerne p\xc3\xa5 Banaba ble flyttet under andre verdenskrig. Politisk sett er dette oppsiktsvekkende, siden Rabi tilh\xc3\xb8rer Fiji. \xc3\x98ya ligger ca. 430 km vest for Gilbert\xc3\xb8yene og ca. 285 km syd\xc3\xb8st for Nauru. Det h\xc3\xb8yeste punktet p\xc3\xa5 \xc3\xb8ya er et navnl\xc3\xb8st sted som ligger 81 meter over havet, som dermed ogs\xc3\xa5 det h\xc3\xb8yeste punktet i hele Kiribati. Banaba har ingen flyplass, og kan derfor bare n\xc3\xa5s med b\xc3\xa5t.'